CELEX: C2007/269/90
Language: lv
Date: 2007-11-10 00:00:00
Title: Lieta T-317/07: Prasība, kas celta 2007. gada 27. augustā — Komisija/ B2Test

10.11.2007   
            
            
               LV
            
            
               Eiropas Savienības Oficiālais Vēstnesis
            
            
               C 269/50
            
         Prasība, kas celta 2007. gada 27. augustā — Komisija/B2Test
   
   (Lieta T-317/07)
   (2007/C 269/90)
   Tiesvedības valoda — franču
   Lietas dalībnieki
   
      Prasītāja: Eiropas Kopienu Komisija, Brisele (Beļģija) (pārstāvji — L. Escobar Guerrero, pārstāvis, un E. Bouttier, avocat)
   
      Atbildētāja: B2Test, Gardanne (Francija)
   Prasītājas prasījumi:
   
               —
            
            
               piespriest sabiedrībai B2Test izmaksāt prasītājai EUR 50 110,72 (pamatsumma — EUR 43 437,94 un kavējuma procenti līdz 2004. gada 23. decembrim — EUR 6 672,78);
            
         
               —
            
            
               piespriest sabiedrībai B2Test izmaksāt EUR 8,03 dienā kā kavējuma procentus ar tādu pašu likmi, no 2004. gada 24. decembra līdz pilnīgai samaksai;
            
         
               —
            
            
               piespriest sabiedrībai B2Test atlīdzināt tiesāšanās izdevumus.
            
         Pamati un galvenie argumenti
   Ar šo prasību, kas balstīta uz šķīrējklauzulu, prasītāja lūdz piespriest atbildētājai atlīdzināt Kopienas pārskaitītā avansa summu, kā arī kavējuma procentus, jo nav izpildīts līgums Nr. BRST-CT-98-5452, kas noslēgts īpašas pētījumu un tehniskās attīstības, ieskaitot demonstrēšanu, programmā rūpnieciskās tehniskās un materiālu tehnikas jomā (1994-1998) (1) un kas attiecas uz projektu “Research and development of a new safety flooring based on recycled plastic and rubber materials for an environmental and economical added value”.
   Saskaņā ar līgumu atbildētājai bija periodiski jāiesniedz Komisijai tajā minētie zinātniskie un finanšu dokumenti. Prasītāja apgalvo, ka atbildētāja trīs gadus vēlāk nekā paredzēts iesniedza tikai daļu no līgumā paredzētajiem dokumentiem. Projekta nobeiguma atskaite tā arī netika iesniegta. Tādējādi prasītāja apgalvo, ka atbildētāja nav izpildījusi līgumiskos pienākumus un tai ir jāatmaksā Komisijai avansa līdzekļi, ko tā sākotnēji pārskaitīja atbildētājai.
   
      (1)  OV 1994, L 222, 19. lpp.